ÁLTALÁNOS SZERZŐDÉSI FELTÉTELEK

(PARTNEREK RÉSZÉRE)

A jelen Általános Szerződési Feltételekben használt, és egyéb helyen meg nem határozott nagy kezdőbetűs fogalmak az alábbi jelentéssel bírnak:

**API:** alkalmazásprogramozási felület; egy program vagy rendszerprogram azon eljárásainak (szolgáltatásainak) és azok használatának dokumentációja, amelyet más programok felhasználhatnak;

**Pénzvisszatérítés:** pénzvisszatérítés, melyet a Felhasználó az Alkalmazáson keresztül kap meg. A Partner célja, hogy a Felhasználónak juttatott Pénzvisszatérítés által új vevőket szerezzen, illetve régi vevőit hűségprogram jelleggel megtartsa;

**Felhasználó:** az Alkalmazás 18. életévét betöltött magánszemély regisztrálója, aki az Alkalmazás részére a Felhasználó Bankján keresztül megadja a hozzájárulást ahhoz, hogy a Társaság a Felhasználói Adatokhoz hozzáférhessen;

**Felhasználó Bankja(i):** az(ok) a magyarországi székhellyel működő kereskedelmi bankok, amely(ek) az Alkalmazás igénybevételéhez szükséges bankkártyá(kat) kibocsátja(ják);

**Felhasználói Adatok:** azon adatok összessége, amelyet az Alkalmazás a Felhasználó bankjától a PSD2-es banki API-kon keresztül a Felhasználó engedélye alapján megkap;

**Felhasználói Számlalimit:** a Felhasználónak jutatott Pénzvisszatérítések összegének az Alkalmazásban meghatározott azon alsó értéke, amelyet elérve az átutalási díjjal csökkentett összeg tekintetében kifizetést kap a Felhasználó;

**Partner:** a Társasággal szerződéses jogviszonyban álló jogi személy, aki az Alkalmazáson keresztül általa meghatározott mértékű Pénzvisszatérítést ad a nála bankkártyával fizető Felhasználó részére;

**Partneradatok:** a Partner üzleteinek adatai és a Partner számlázási adatai;

**Partnertranzakció:** olyan bankkártyás fizetési tranzakció, amikor a Felhasználó a Partnernél fizetett valamilyen áruért vagy szolgáltatásért;

**PSD2:** Az Európai Unió 2015/2366/EU irányelve;

**Társaság:** a mobilalkalmazást üzemeltető RECASH Europe Korlátolt Felelősségű Társaság (székhely: 3530 Miskolc, Hunyadi u. 56., cégjegyzékszám: Cg. 05 09 028450, Európai Bankfelügyelet (EBA) azonosító: 25434336);

**Weboldal:** a Társaság által a Partnerek számára működtetett <https://recash.app/hu/partnerek.html> elérési címmel rendelkező weboldal.

**1. A számlainformációs szolgáltatóként nyújtani kívánt szolgáltatás leírása**

**1.1 Az Alkalmazás**

Alkalmazás a Társaság által működtetett RECASH munkanévvel ellátott natív mobilalkalmazás, valamint az ehhez tartozó weboldalak és egyéb rendszerek, amelyek a 1.2 és 1.3. alatt leírt szolgáltatás működtetését végzik (a továbbiakban: **Alkalmazás**). Az Alkalmazás üzemeltetője a Társaság, amely az egyes fizetési szolgáltatókról szóló 2013. évi CCXXXV. törvény, valamint a hitelintézetekről és pénzügyi vállalkozásokról szóló 2013. évi CCXXXVII. törvény (Hpt.) szerinti számlainformációs szolgáltatást ("**Számlainformációs Szolgáltatás**") végző pénzforgalmi intézménynek minősül.

**1.2 Az Alkalmazás működése**

Az Alkalmazás egy mobil és webes platform, amely Felhasználói részére reklámozó Partnereinél történő bankkártyás vásárlás esetén pénzt tart nyilván, kedvezményt biztosító reklámozó Partnerei számára pedig hosszú távon elkötelezett vásárlók megszerzését segíti.

A működési folyamat lépései:

**1.2.1. Felhasználói regisztráció**

A Felhasználó letölti az Alkalmazást a megfelelő alkalmazásboltból (Appstore, Google Play Store), és egy e-mail címmel, valamint jelszóval regisztrál. A Felhasználónak lehetősége van a már létező Facebook fiókjával regisztrálni, ebben az esetben a Facebookon használt email és jelszó megadása szükséges, amellyel belép a Facebook fiókjába és engedélyezi az Alkalmazásba történő regisztrációt.

**1.2.2   A Felhasználó hozzáférést biztosít az Applikáció részére**

A regisztrációt követően a Felhasználót átirányítjuk a Felhasználó Bankjának felületére, ahol Felhasználó megadja az Alkalmazás részére az engedélyt a Felhasználói Adatokhoz (ideértve többek között a bankkártyás terheléses tranzakciókat) történő hozzáféréshez. Az Alkalmazás a Felhasználói engedély megadását követően az alábbi adatokhoz fér hozzá:

- a Felhasználó bankkártya számának utolsó négy számjegye;

- a Felhasználó által végzett bankkártyás tranzakció dátuma;

- a Felhasználó által végzett bankkártyás tranzakció összege;

- a Felhasználó által végzett bankkártyás tranzakció devizaneme; illetve

- a kártyás tranzakcióhoz használt kártyaelfogadó terminálhoz allokált kereskedőazonosító kód.

Az Alkalmazás a jelen Általános szerződési feltételekben leírt szolgáltatást kizárólag a Felhasználó kifejezett- hozzájárulásával nyújtja. Az Alkalmazás kizárólag a Felhasználó által megjelölt fizetési számlákhoz, és az azokhoz tartozó fizetési műveletekre vonatkozó információkhoz fér hozzá. A fenti engedély Felhasználó általi megadása során a Társaság Felhasználót az Alkalmazáson keresztül egyértelműen tájékoztatja arról, hogy az Alkalmazás az engedély megadását követően elért adatokat milyen célból, azaz kizárólag a:

- a Partnertranzakciók beazonosításához;

- a Partnerekkel történő elszámoláshoz; valamint

-a a Felhasználók részére hatékony – inApp (Alkalmazáson belüli) -, anonim profilozást használó ajánlórendszer működtetéséhez használja fel.

A Felhasználóknak szóló ÁSZF elfogadásával a Felhasználó kifejezett jóváhagyását adja az említett információk fentiek szerint és céljából történő felhasználásához.

**1.2.3.   Partner regisztráció**

A Partner regisztrál a Weboldalon (<https://recash.app/hu/partnerek.html>).

**1.2.4.   Adatok megadása, kedvezmény(ek) beállítása**

A Partner a regisztrációt követően megadja a Partneradatokat, illetve beállítja az általa adni kívánt kedvezmény-visszatérítés feltételeit (mérték, időszakok szerinti leosztás, stb). A Partnerek által beállított Kedvezmény-visszatérítés tartalmazza a Társaság – későbbiekben részletezett – jutalékát. A Felhasználó így az Alkalmazásban az ezen jutalékkal csökkentett Pénzvisszatérítés mértéket látja (egy példán szemléltetve: a Társaság jutaléka a Partner által megadott Pénzvisszatérítés 20%-a, a Partner által megadott Pénzvisszatérítés 10%. Ebben az esetben a Felhasználó az Alkalmazásban az adott Partnernél 8%-os Pénzvisszatérítést lát.)

**1.2.5.   A Felhasználó tájékozódik a Partnerekről**

A Felhasználó az Alkalmazásban tájékozódik a Pénzvisszatérítést nyújtó Partnerekről. Az Alkalmazásban kereshet közöttük (többek között földrajzi helyzet, illetve a Pénzvisszatérítés mértéke alapján), kategóriába rendezheti azokat, bővebben informálódhat a Partnerekről, vagy el is érheti őket az Alkalmazáson keresztül (telefonon vagy internetes felületen keresztül).

**1.2.6.  A Felhasználó a Partnernél fizet bankkártyájával**

A Felhasználó - azon Felhasználó Bankja által kibocsátott bankkártyájával, amely vonatkozásában megadta a fenti 1.2.2. pontban hivatkozott hozzájárulást - fizetést teljesít az egyik Partnernél.

**1.2.7 Az Alkalmazás felismeri a Partnertranzakciót**

Minden egyes Partner megadja az általa használt bankkártya elfogadó terminál kereskedői kódját. A bankkártya terheléses tranzakciólistán ezen kereskedői kóddal azonosíthatók be a Partnerek. Az Alkalmazás folyamatosan elemzi a bankoktól PSD2-es API-kon keresztül megkapott Felhasználói bankkártya-terhelési adatokat és felismeri a Partnertranzakció(ka)t.

**1.2.8 Az Alkalmazás értesíti a Felhasználót a Partnertranzakció után járó Pénzvisszatérítésről**

A Felhasználó értesítést kap róla, hogy az Alkalmazás Pénzvisszatérítést írt jóvá az Alkalmazásban vezetett számláján, tekintettel arra, hogy Partnernél teljesített fizetést.

**1.2.9 Felhasználói kifizetés**

A Társaság nem nyit és nem kezel valós számlát a Felhasználó részére, csak Virtuális Számlát. Amennyiben a Felhasználó a Partnerek bármelyikénél terméket vásárol, illetve szolgáltatást vesz igénybe, úgy arról a Társaság a számlaadatokból értesül. A termékért, szolgáltatásért járó ellenérték elszámolását a Felhasználó és a Partner egymás között rendezik, a fizetési folyamatban a Társaság semmilyen módon nem vesz részt. A Társaság a Felhasználónak a számlainformációs szolgáltatás keretében megismert fizetési tranzakcióira tekintettel, azok fizetési adataiból kiindulva, Visszatérítést teljesít a vásárlás ösztönzése érdekében. A Visszatérítés a jelen Általános Szerződési Feltétek 2. pontja szerinti átutalási költséggel csökkentett részét a Társaság a Felhasználó által megadott számlaszámra utalja, amennyiben annak összege eléri a Felhasználói számlalimitet, illetve amennyiben a Felek között létrejött szerződés megszűnik.

A Társaság a Felhasználóknak járó Visszatérítések mindenkori összegét az adott Visszatérítés kifizetésének időpontját megelőzően a Társaság által vezetett saját számláján, illetve számláin kezeli, ahhoz a Felhasználó nem férhet hozzá, afelett nem rendelkezhet. Ennek megfelelően a Társaság, mint fizető fél, a Virtuális Számla adatai alapján saját pénzforgalmi szolgáltatója, számlavezetője részére ad megbízást egy fizetési művelet teljesítésére (azaz a Visszatérítés a jelen Általános Szerződési Feltétek 2. pontja szerinti átutalási költséggel csökkentett részének átutalására) a Felhasználó részére. Ebben az esetben tehát a Társaság, mint fizető fél, a Felhasználó pedig, mint kedvezményezett van jelen, és a Társaság által vezetett Virtuális Számla vezetése kizárólag a számlainformációs szolgáltatás részét képezi.

**1.2.10 Felhasználói Számlalimit módosítása**

A Társaság jogosult a Felhasználói Számlalimitet üzleti okokra, különös tekintettel kockázatkezelési szempontokra történő hivatkozással módosítani, azonban arról a Felhasználókat - első alkalommal legalább 60 nappal azt megelőzően, egy újabb alkalommal pedig legalább 30 nappal azt megelőzően - köteles tájékoztatni az Alkalmazáson keresztül küldött Push Üzenet formájában, illetve a regisztrációkor a Felhasználó által megadott e-mailben történő üzenet küldésével.

**1.2.11 Partnertranzakciók után történő számlázás**

A Társaság a Weboldalon meghatározott időszakonként kiszámlázza Partnerei felé az általa bevont Felhasználók részvételével létrejött Partnertranzakciók alapján járó kedvezmény-visszatérítést.

**1.3 Érintett felek közötti szerződések**

A Felhasználókkal a Társaság külön szerződést nem köt. A Felhasználó és a Társaság között a jogviszony a Felhasználóknak szóló Általános Felhasználási Feltételek Felhasználó által történő egyértelmű elfogadásával jön létre.

A Partnerekkel általános esetben a Társaság külön szerződést nem köt. A Partnerek és a Társaság között a jogviszony a jelen Általános Felhasználási Feltételek Partner által történő egyértelmű elfogadásával jön létre.

Egyedi esetben a Társaság egyoldalúan kizárólagosságot adhat a Partnerek részére, tehát vállalhatja, hogy kölcsönösen megállapított körben más hasonló üzleti profillal rendelkező Partnerrel nem állapodik meg. Ezen Partnerekkel a Társaság külön írásbeli szerződést köthet.

**2. Pénzeszközök birtoklása**

A Társaság a Felhasználók pénzeszközeihez nem fér hozzá, azokkal semmilyen formában nem rendelkezik.

**3. Működés egyéb helyszíneken**

A Társaság az előírt jogszabályi és működési feltételek teljesülését követően az Európai Unió egyéb tagállamaiban is nyújthatja a fent bemutatott számlainformációs szolgáltatást.

**4. Szakmai felelősségbiztosítás**

A Társaság a PSD2-ben meghatározott elveknek és a Magyar Nemzeti Bank által támasztott feltételeknek megfelelően szakmai felelősségbiztosítással rendelkezik a Colonnade Biztosítónál (https://colonnade.hu).

**5. Egyéb feltételek**

A Partnerek által tett ajánlatok elektronikus hirdetésnek minősülnek, melyek célja az érintett áru vagy szolgáltatás eladásának ösztönzése.

A Partnerek ajánlataikat az érvényességi idő lejárta előtt is bármikor felfüggeszthetik vagy végleg visszavonhatják.

A Partner felelőssége a Weboldal, illetve az Alkalmazás eléréséhez és használatához szükséges eszközök beszerzése és karbantartása, és az ahhoz kapcsolódó költségeket a Partner viseli. A Társaság minden tőle észszerűen elvárható intézkedést megtesz annak érdekében, hogy a Weboldal, illetve az Alkalmazás megbízhatóan és biztonságosan működjön, vírusoktól mentes legyen.

A Partner tudomásul veszi, hogy az Alkalmazás csak iOS és Android operációs rendszerrel működő okostelefonokon használható, és csak a 4 verziószámú, valamint annál frissebb verziószámú Android operációs rendszerekkel kompatibilis.

A Partner tudomásul veszi, hogy az Alkalmazás és a Weboldal elérhetősége, akár az üzemeltető érdekkörén belüli vagy azon kívüli okból időről időre megszakadhat, felfüggesztésre kerülhet vagy megszűnhet, és ezzel kapcsolatban semmilyen igényt vagy követelést nem támaszthat a Társasággal szemben.

A Partner tudomásul veszi, hogy a Társaság nem vállal felelősséget az interneten való továbbítás közben esetlegesen elveszett adatokért. A Társaság célja, hogy az alkalmazás és a hozzá tartozó weboldal heti 7 napon, napi 24 órában elérhető legyen, de lehetnek olyan időszakok, amikor az alkalmazás mobil vagy webes felületei nem elérhetők (például a szükséges szoftverfrissítések miatt).

A Társaság fenntartja magának a jogot, hogy az Alkalmazás bármely részét bármikor megváltoztassa vagy megszüntesse, így különösen, de nem kizárólagosan a tartalmat, az elérhetőség idejét, az elérhetőséghez, illetve használathoz szükséges eszközt, illetve a Weboldal domain nevét. A Társaság az általa a Weboldalon közölt adatokat, információkat, azok bármely elemének megjelenítését megszüntetheti, az adatátviteli módszereket megváltoztathatja vagy megszüntetheti, megváltoztathatja az átviteli sebességet vagy bármely egyéb felhasználási feltételt.

A Partner az Alkalmazás, illetve a Weboldal használata során a jóhiszeműség és a tisztesség követelményeinek megfelelően, a vonatkozó jogszabályi előírások tiszteletben tartásával köteles eljárni. Következésképpen a Weboldalt, illetve az Alkalmazást nem használhatja jogsértő tartalmak, számítógépes vírusok terjesztésére vagy jogosulatlan adatgyűjtésre.

**A Partner kifejezetten felelősséggel tartozik a Társasággal szemben a Társaság által elszenvedett valamennyi olyan kárért, amelyet Társaságnak a Weboldal, illetve az alkalmazás szabálytalan és/vagy jogellenes használata okozott.**

**6. Felelősségkorlátozás**

A Társaság kizárólag a regisztrált Partnereivel áll szerződéses kapcsolatban és a Partnerek ajánlatait jeleníti meg a regisztrált Felhasználók okostelefonján.

A Társaság nem ellenőrzi, és nem vizsgálja a Partnerei által forgalmazott áruk minőségét és szolgáltatások színvonalát, valamint az Alkalmazásra feltöltött ajánlataik tartalmának helytállóságát és valóságát.

A Társaság kizárólag a Partnerek ajánlatainak a Felhasználók okostelefonján való megjelenítését végzi, de semminemű felelősséget nem vállal azért, hogy az ajánlatok az érintett Partnereknél ténylegesen igénybe vehetők az ajánlatban foglaltak szerint. A Társaság ugyancsak semminemű felelősséget nem vállal az adott ajánlatokban szereplő áru vagy szolgáltatás minőségéért, tulajdonságaiért, rendeltetésszerű használatra való alkalmasságáért, valamint az ajánlatban foglalt egyéb feltételek teljesüléséért.

A kedvezményes ajánlat igénybevétele esetén a Felhasználó kizárólag az ajánlattevő Partnerrel kerül szerződéses kapcsolatba, és az ajánlat alapján megvásárolt áruval vagy szolgáltatással kapcsolatban kizárólag az adott áru vagy szolgáltatás eladójával szemben támaszthat bárminemű igényt vagy követelést.

**7. Szellemi tulajdon**

Az Alkalmazás, a Weboldal és a Weboldalon található valamennyi tartalom, leírás, grafika, ábra a Társaság, illetve adott esetben a Partnerek kizárólagos tulajdonát képezik. A Weboldal a szerzői jogról szóló 1999. évi LXXVI. törvény 7. § szakaszában meghatározott gyűjteményes műnek minősül, és szerzői jogi védelem alatt áll.

A Weboldalon, illetve az Alkalmazáson található tartalmakról tilos bármilyen formában másolatot készíteni, azokat rögzíteni, újra előállítani, terjeszteni, továbbítani, letölteni, szerkeszteni, tovább értékesíteni vagy nyilvánosságra hozni. A Weboldal, illetve az Alkalmazás tartalmának bármilyen céllal történő felhasználása kizárólag a Társaság előzetes írásbeli hozzájárulása esetén lehetséges.

A Társaság szellemi tulajdonának bármilyen megsértése a jogsértő felelősségre vonását vonja maga után.

**8. Panaszkezelés**

A Partnerek az Alkalmazással kapcsolatosan a Társaság által működtetett [support@recash.app](mailto:support@recash.app) e-mail címre küldött elektronikus levélben élhetnek panasszal. A Társaság a Partnerektől érkező panaszokat 30 napon belül kivizsgálja és vizsgálata eredményéről a panasszal élő Partnert elektronikus válaszlevél formájában írásban értesíti.

**9. Adatvédelem**

Az adatkezelési tájékoztató – amely jelen Általános Szerződési Feltétel elválaszthatatlan részét képezi - a Társaság Weboldalán az alábbi linken érhető el: <https://recash.app/mobile/hu-privacy-dark.html>

**10. Általános Szerződési Feltételek módosítása**

A Társaság bármikor jogosult a jelen Általános Szerződési Feltételek rendelkezéseit és az Alkalmazás által nyújtott szolgáltatások igénybevételének módját és feltételeit egyoldalúan megváltoztatni. A Társaság a jelen Általános Felhasználási Feltételek módosításáról a Társaság közösségi oldalán és az Alkalmazás felületén tájékoztatja Partnereket - amennyiben ez lehetséges - a módosítás hatálybalépése előtt legalább 15 nappal.

A módosított Általános Felhasználási Feltételek az abban megjelölt időpontban lépnek hatályba. Amennyiben a módosított Általános Felhasználási Feltételek hatálybalépését követően a Partner az Alkalmazás által nyújtott szolgáltatások bármelyikét igénybe veszi, azt úgy kell tekinteni, hogy a módosított Általános Szerződési Feltételeket elfogadta.

**11. Irányadó jog, vitarendezés**

A jelen Általános Szerződési Feltételekre a magyar jog tekintendő irányadónak. Az érintett felek jogvitáikat megkísérlik elsődlegesen békés úton rendezni. Amennyiben ez nem vezet eredményre, az érintett felek alávetik magukat a rendes magyar bíróságoknak.